Број:5572/5-1

 Датум: 15.08.2018. године

На основу члaна 63. Закона о јавним набавкама (“Службени Гласник Републике Србије“ 124/12,14/15 и 68/15), Комисија за јавне набавке, у поступку јавне набавке добарa- ***Кисеонички протокомери*, ЈН МВ 28Д/18**, даје

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Заинтересованo лицe je тражилo појашњења конкурсне документације у вези са припремањем понуда и то:**

1.У тендерској документацији сте поново написали да протокомери морају бити“квалитетни и тестирани да издрже притисак 80бар, чиме се обезбеђује безбедност медицинског особља и пацијента“ иако смо Вас у прошлом тендеру 11Д/18 који је пуштен након одлуке о додели уговора, упозоравали да такав уређај не постоји а када би постојао довео би до моменталне смрти пацијента као и експлозије у болници. Тај додатак је узет из информативно проспекта произвођача Drager а односи се на поклопац а не на цео апарат чиме се произвођач заштитио од кривичне одговорности. Против Вас је, због тога навода који указује на кривично дело „угрожавање живота и здравља пацијента“ и кривично дело „против опште безведности “ поднета пријава Управи за јавне набавке Републике Србије као и Министрарству здравља где смо их упозорили на те реченице. С' обзиром да сте већ сутрадан уклонили тај навод из тендерске документације јер сте тај поступак проверили и утврдили да је не истинит, избегли сте покретање даљег поступка.

**Одговор наручиоца:**

1. С обзиром да наручилац набавља велики број протокомера за своје потребе који треба да буду практично у дневној употреби доста наредних година у циљу набавке што квалитенијих и дуговечнијих артикала наручилац задржава свој захтев и тражи да понуђена добра поседују минимално захтеване карактеристике наведене у тендерској документацији.

С тим у вези наручилац остаје при захтеву да понуђени протокомери буду „квалитетни и тестирани да издрже притисак од 80бар...“ јер је наручилац пре објаве овог тендера, испитивањем тржишта, дошао до сазнања да више произвођача могу испунити ове захтеве те је овај услов уврстио у своје тендерске техничке захтеве. Тако да наводи заинтересованог лица нису тачни и служе само као злоупотреба права из члана 63 ЗЈН и како би се Наручилац довео у заблуду. Понуђач треба да достави извод из каталога, технички лист са тестирања или изјаву произвођача да су понуђени протокомери (тело протокомера и сама цев) тестирани на притисак од мин 80бар и да је исти прошао тестове.

1. Колико треба да има маски а колико канила? Да ли је за маске и каниле потребно доставити Решење АЛИМС-а с' обзиром да је њихова регистрација обавезна у АЛИМС-у?

**Одговор наручиоца:**

2.Наручилац ће изменити конкурсну документацију тако што ће прецизирати број маски и канила. Ради се о 260 маски и 260 канила. Такође, изменћемо и захтев у погледу обавезе достављања важећег Решења АЛИМС-а. Неопходно је исти доставити.

1. У напомени сте тражили да је обавезно доставити Решење АЛИМС-а у коме постоји каталошки број понуђеног добра а који је индентичан са каталошким бројем у достављеном каталогу.

Приликом регистрације медицинског средства АЛИМС-у било је неопходно приложити оригинал FREE SALE CERTIFICATE произвођача у коме су садржани сви производи из групе средстава који се региструје а не њихови каталошки бројеви јер се произвођач придржава Европских норми и није у обавези да пише каталошке бројеве већ само називе производа из те групе. Фаворизовање понуђача који је самоиницијативно ставио каталошке броје уз групу представља **кршење ЗЈН члан 10.**

**Одговор наручиоца:**

3.Према информацијама које је Наручилац добио из Агенције за лекове и медицинска средства, у свим новим Решењима АЛИМСА уносе се каталошки бројеви регистрованих медицинских средстава што је и лако доказиво, тако да Наручилац остаје при захтеваном. Међутим, како бисми изашли у сусрет потенцијалним понуђачима, Наручилац ће прихватити и понуду Понуђача који и на други јасан и недвосмислен начин докаже везу између понуђеног добра из каталога и оног регистрованог из приложеног решења АЛИМСА.

1. У тендерској документацији под тачком 3 сте навели: „Регулатор притиска за боцу са кисеоником, који има и врзу спојку за конектовање протокомера.“

Да ли то значи да регулатор нема ниједан други излаз за кисеоник осим брзине склопке за прикључење протокомера ?

**Одговор наручиоца:**

4.Регулатор притиска се монтира на боцу кисеоника и има манометар који показије притисак у боци и на излазу има један брзи прикључак/спојку за косеоник, што је све и уобичјено и стандардно.

1. У техничкој спецификацији, у табели на страни бр 5, није јасно шта спада у пратећу опрему те Вас молимо за појашњење.

Питање 1. – С' обзиром да нумерација није најјаснија молим да нам појасните шта спада како је у табаели наведено у „пратећу опрему“ за укупно 52 комада „Протокомера“ наведених у табели под бројем 1.?

Логично је да се уз тражену количину протокомера (52 ком) траже као додатна опрема и „Овлаживачи“ наведени под редним броје 2, у укупном броју од такође 52 комада као и укупно 520 коада сетова маски/канила што чини 10 сетова по протокомееру и оваживачу тј комплету. Остаје нејасно да ли су под бројем 3. наведени „Регулатори притиска за боцу О2...“(14 ком.) тражени као „пратећа опрема“ а што по својој конструкцији, намени и класи ту не спада или су тражени као посебни уређаји?

**Одговор наручиоца:**

У складу са потребама Наручиоца, начина рада и функционисања тражених добара, сврстали смо регулаторе притиска у пратећу опрему протокомера јер за наше потребе протокомери без регулатора притиска на боци не могу да функционишу.

1. У техничкој спецификацији, у табели под реднимб роје 3. се тражи укупно 14 комада „Регулатора притиска за боцу О2...“ и за који нисте захтевали да буде уписан у регистар медицинских средстава који се води у АЛИМС-у. С' обзиром да су ови регулатори засебни уређаји који се могу користити за више намена на различитим локацијама, као и да се такви уређаји у АЛИМС-у сматрају и региструју као медицинска средства високе класе (II b) али и да се на тендерима у Србији ови уређаји набављају као медицинска средства питамо вас да ли и ова средства (регулатори) која се нуде морају бити регистрована у АЛИМС-у и да ли и за њих понуђачи треба да доставе решење о упису у регистар АЛИМС-а?

**Одговор наручиоца:**

Наручилац ће изменити захтев у погледу обавезе достављања важећег Решења АЛИМС-а за регулаторе. Неопходно је исти доставити.

1. У техничкој спецификацији, у тебели на страни број 5, под тачкоб 9, наведено је да је потребно да се уз протокомере испоруче и следежих укупно 52 комада: „Овлаживачи који морају бити аутоклавабилни, капацитета мин 200мл“.

Молим да дефинишете температуре коју овлаживачи тј бочице овлаживача морају да издрже приликом стерилизације с 'обзиром да од захтеване температуре бочице се прави од различитих материјала те им је и цена сходно квалитету и изджљивоти различита? Да ли терба да поседују могућност да буду стерилисане на температуе од 134 или 121 С? Молимо наведите температуре.

**Одговор наручиоца:**

Овлаживачи тј бочице овлаживача морају да имају могућност да буду стерилисане на температури 134 С.

1. У тендерској документацији нисте тражили да понуђач има ауторизованог и обученог сервисера који ће стручно и квалитетно, сагласно инструкцијама и обуци произвођача, одржавати и по потреби поправљати понуђена медицинска средства. С' обзиром на тендером тражену количину протокомера и регулатора као и процењену вредност набавке сматрамо да је потребно да понуђач има минимум једног обученог сервисера за одржавање и поправку опреме која је предмет ове набавке. Молимо да уважите ову молбу и тиме се осигурате да понуђач има и адекватну сервисну подршку у гарантном али и вангарантном року

**Одговор наручиоца:**

Наручилац остаје у свему при Захтевима из конкурсне документације . Добављач ће свакако морати да сервисира добра у гарантном року а након истека Наручилац ће спровести тендер за услуге у којем ће дефинсати своје потребе и у складу са тим и захтеве.

1. У позиву за подношење понуда сте навели да ова јавна набавка није обликована по партијама, међутим у тендерској документацији сте навели Партијубр 1 Инфузионе пумпе техничке карактеристике немају никакве везе са инфузионим пумпама већ описују мераче протока медицинског гаса. Молимо вас измените документацију и техничке карактеристике прилагодите инфузионим пумпама које су посебно медицинско средство јер инфузине пумпе чије сте техничке карактеристике навели не постоје.
2. У делу тендерске документације 11. Средства обезбеђења навели сте : „Уколико понуђач понуду подноси за обе партије, менично овашћење за озбиљност понуде се издаје на износ у висини до 10% од укупне понуђене цене без ПДВ-а“ У документацији није наведена партија бр. 2. Уколико понуђач жели да учествује за обе партије, како мислите да може да припреми одговарајућу меницу када нисте дали опис за партију бр 2?
3. Како су инфузионе пумпе медицинско средство које подлеже обавезној регистрацији да ли ћете захтевати Решење АЛИМС-а као обавезан услов?
4. Да ли ћете додати технички опис за партију бр 2 или остајете при ставу да постоје инфузионе пумпе са наведеим карактеристикама у партији бр 1

**Одговор наручиоца:**

Ради се о техничкој грешки у куцању. Јавна набавка није обликована по партијама и реч је о јавној набавци добара -Кисеоничких протокомера у складу са спецификацијом и конкурсном документацијом. Наручилац ће исправити ту грешку.

Дн:

- порталу ЈН

- сајту наручиоца

 КОМИСИЈА ЗА ЈАВНУ НАБАВКЕ

 ЈН МВ 28Д/18